Publication: Magyar Közlöny
Issue: MK-1998-35 (Year: 1998, Number: 35)
Era: 1990-2004
Section: megváltozása esetén az új adatokat közlöm az illetékes kamara felé, a további adatok változása esetén az új adatokat közlöm az adatváltozásban érintett hivatal(ok) felé. Nyilatkozom, hogy velem szemben nem állnak fenn az egyéni vállalkozásról szóló 1990. évi V. törvény 5.
Paragraph Index: 227

21. Tevékenység megnevezése és SZAKMAKÓD száma: A SZAKMAKÓD mezőbe írja be a megfelelő kódokat, a tevékenység megnevezése mezőbe pedig a tevékenység KSH és az APEH által meghatározott megnevezését. A SZAKMAKÓD-okról és a tevékenységek pontos megnevezéséről tájékozódhat a kamara információs anyagaiból, illetve személyesen az ügyintézőtől. Az első sorban a fő tevékenységét határozza meg. Fő tevékenységnek azt a tevékenységet kell tekinteni, amelyből a legmagasabb árbevétel várható. A többi tevékenység felsorolása a 2. sorban, illetve ha a törzs adatlap nem elegendő minden tevékenységi kör feltüntetésére, a „C” jelű pótlapon folytatható. Kérjük, válassza ki a vállalkozás által folytatott tevékenységek alapján, melyik kamarai osztályba kíván tartozni. A kamarai osztályokról felvilágosítást kap a kamara alapszabályában, illetve személyesen az ügyintézőtől. Amennyiben a székhelyén, telephelyén, illetve fióktelepén Ön engedélyhez kötött, vagy egyéb szakvizsgaköteles tevékenységet kíván folytatni (pl. jövedéki terméket forgalmazás stb.), a területileg illetékes önkormányzat, illetve szakhatóság által kiállított érvényes engedély(ek), továbbá a tevékenység végzéséhez előírt szakvizsga bizonyítványok beszerzése szükséges. Becsatolásig ezen tevékenységek végzéséhez vállalkozói igazolvány nem váltható ki. Adó- és Pénzügyi Ellenőrzési Hivatal kérdéscsoportja

Source: https://magyarkozlony.hu/hivatalos-lapok/5f9d32fd5aa7ea04a3951b181a6f9c2fd4b9718c/dokumentumok/8fd800c34221ef54e11e3bbc1a3c596ace2a8eba/letoltes